ai4bharat/Pralekha huggingface dataset:
প্রতিরক্ষামন্ত্রক
ঘূর্নিঝড় ‘মহা’র জন্য ভারতীয় নৌ-বাহিনীর প্রস্তুতি
নয়াদিল্লি, ৩১ অক্টোবর, ২০১৯
মালদ্বীপ-কমোরিন এলাকায় ঘনীভূত গভীর নিম্নচাপটি ঘূর্নিঝড় ‘মহা’য় পরিণত হয়েছে। লাক্ষাদ্বীপ ও মিনিকয়ের নৌ-বাহিনীর ভারপ্রাপ্ত আধিকারিক এবং কাভারাত্তিতে ‘আইএনএস দ্বীপরক্ষক’ লাক্ষাদ্বীপ কেন্দ্রশাসিত প্রশাসনের সঙ্গে সমন্বয় রেখে সবরকম নিরাপত্তা ব্যবস্থা নিচ্ছে মানুষ এবং সম্পত্তির সুরক্ষার জন্য। ক্যাবিনেট সচিব শ্রী রাজীব গৌবা গতকাল ভিডিও কনফারেন্সের মাধ্যমে লাক্ষাদ্বীপ প্রশাসনের প্রস্তুতি খতিয়ে দেখেন। ক্যাবিনেট সচিবকে ভারতীয় নৌ-বাহিনীর পক্ষ থেকে লাক্ষাদ্বীপে প্রস্তুতি এবং দক্ষিণ নৌ-কম্যান্ডের নেওয়া সতর্কতামূলক ব্যবস্থা সম্পর্কে অবহিত করা হয়। যে কোন প্রয়োজনে ত্রাণ ও উদ্ধার কাজে যুদ্ধজাহাজ ব্যবহারের তৎপরতা সম্পর্কেও জানানো হয়। কাভারাত্তি, আন্দ্রোৎ এবং মিনিকয়ের নৌ-বাহিনীর দলকে লাক্ষাদ্বীপ প্রশাসনকে সবরকম সহায়তা করার নির্দেশ দেওয়া হয়েছে।
CG/AP/DM
(Visitor Counter : 49
বিজ্ঞানওপ্রযুক্তিমন্ত্রক
কোভিড-১৯ এ সংক্রমিত রোগীদের পরীক্ষার জন্য এসসিটিআইএমএসটি-র বিজ্ঞানীদের সংক্রমণ প্রতিরোধী বুথ উদ্ভাবন
নতুনদিল্লি, ৮ এপ্রিল,২০২০
কেন্দ্রের বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা শ্রী চিত্র তিরুনাল ইন্সটিটিউট ফর মেডিক্যাল সায়েন্সেস এন্ড টেকনোলজি  কোভিড-১৯ এর রোগীদের পরীক্ষার জন্য একটি সংক্রমণ প্রতিরোধী বুথ উদ্ভাবন করেছে।
এই বুথটি টেলিফোন বুথের মত। এখানে আলো, পাখা, অতিবেগুনী রশ্মীর আলোর ব্যবস্থা রয়েছে।
বুথ থেকে একজন রোগী বের হলে সেটিকে তিন মিনিট ধরে অতি বেগুনী রশ্মী দিয়ে জীবাণুমুক্ত করা হয়। রোগীদের শারীরিক পরীক্ষার জন্য গ্লাভসের ব্যবস্থা রয়েছে। বুথে রোগী ঢোকার সময় তাঁকে স্টোথোস্কোপের একটি চেম্বারের মধ্যে দিয়ে যেতে হয়। সেখানে চিকিৎসক রোগীর হৃদ স্পন্দন পরীক্ষা করতে পারেন।
বিজ্ঞান ও প্রযুক্তি দপ্তরের সচিব, অধ্যাপক আশুতোষ শর্মা জানান, উচ্চ পরিবাহী নোভেল করোনা ভাইরাসের সংক্রমণ থেকে প্রথম সারির স্বাস্থ্যকর্মীদের রক্ষা করার বিষয়টি অগ্রাধিকার দেওয়া হয়ে থাকে। এধরণের বুথ সেই লক্ষ্যে একটি ভালো উদ্যোগ।
ইতিমধ্যেই এই ধরণের বুথ ত্রিবান্দমের ফ্লাই টেক ইন্ডাস্ট্রিজকে হস্তান্তরিত করা হয়েছে। এই বিষয়ে আরো জানার জন্য, এসসিটিআইএমএসটি-র জন সংযোগ আধিকারিক শ্রীমতীস্বপ্না বামাদেবনের সঙ্গে যোগাযোগ করা যেতে পারে।
ফোনঃ ৯৬৫৬৮১৫৯৪৩, ইমেলঃ-pro@sctimst.ac.in
(CG/CB
প্রতিরক্ষামন্ত্রক
সম্পূর্ণ দেশীয় প্রযুক্তিতে তৈরি চিরাচরিত ভূমি থেকে ভূমিতে নিক্ষেপযোগ্য ক্ষেপণাস্ত্র 'প্রলয়'-এর দ্বিতীয় পরীক্ষামূলক উৎক্ষেপণ সফল হয়েছে
নতুন দিল্লি, ২৩ ডিসেম্বর, ২০২১
প্রতিরক্ষা গবেষণা ও উন্নয়ন সংস্থা  আজ ওড়িশা উপকূল লাগোয়া ডঃ এ পি জে আব্দুল কালাম দ্বীপ থেকে সম্পূর্ণ দেশীয় প্রযুক্তিতে তৈরি চিরাচরিত ভূমি থেকে ভূমিতে নিক্ষেপযোগ্য ক্ষেপণাস্ত্র 'প্রলয়'-এর দ্বিতীয় পরীক্ষামূলক উৎক্ষেপণ করেছে। এই উৎক্ষেপণ সব দিক থেকে সফল হয়েছে। ব্যালেস্টিক ক্ষেপণাস্ত্রের এই প্রথম পরপর দুটি পরীক্ষামূলক উৎক্ষেপণ করা হল।
আজকের উৎক্ষেপণে বিভিন্ন মারণাস্ত্র ধ্বংস করার ক্ষেত্রে প্রলয় ক্ষেপণাস্ত্রের কার্যকরিতা যাচাই করে দেখা হয়। সমগ্র উৎক্ষেপণ ব্যবস্থা অত্যাধুনিক প্রযুক্তির সাহায্যে নিয়ন্ত্রণ করা হয়। উৎক্ষেপণের পর প্রলয় ক্ষেপণাস্ত্র জাহাজে রাখা নির্দিষ্ট লক্ষ্যবস্তুকে সফল ভাবে আঘাত হানতে সক্ষম হয়।
প্রতিরক্ষা মন্ত্রী শ্রী রাজনাথ সিং পরীক্ষামূলক উৎক্ষেপণ সফল হওয়ায় ডিআরডিও এবং তার বিজ্ঞানীদের অভিনন্দন জানিয়েছেন। ডিআরডিও-র চেয়ারম্যান ডঃ জি সতীশ রেড্ডি বিজ্ঞানীদের প্রশংসা করে বলেছেন, সফল এই উৎক্ষেপণের সঙ্গে সঙ্গে প্রতিরক্ষা গবেষণা ও উন্নয়ন ক্ষেত্রে দেশের সক্ষমতা আরও একবার প্রমাণিত হল।
CG/BD/AS/
(Visitor Counter : 137
প্রধানমন্ত্রীরদপ্তর
বুদ্ধদেব দাশগুপ্তের প্রয়াণে প্রধানমন্ত্রীর শোকপ্রকাশ
নতুন দিল্লি, ১০ জুন, ২০২১
প্রধানমন্ত্রী শ্রী নরেন্দ্র মোদী চলচ্চিত্র পরিচালক, চিন্তাবিদ এবং কবি বুদ্ধদেব দাশগুপ্তের প্রয়াণে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন :
“বুদ্ধদেব দাশগুপ্তের মৃত্যু বেদনাদায়ক। তাঁর বিবিধ কর্মকাণ্ড সমাজের প্রতিটি স্তর স্পর্শ করে গেছে। তিনি খ্যাতনামা চিন্তাবিদ এবং কবিও ছিলেন। এই শোকের সময়ে তাঁর পরিবার এবং অনুরাগীদের প্রতি আমার সমবেদনা জানাচ্ছি। ওম শান্তি।”
CG/SS/SKD
(Visitor Counter : 140
অর্থমন্ত্রক
বিশ্বের বৃহত্তম পুনর্নবীকরণ শক্তি উৎপাদন কর্মসূচি নিচ্ছে ভারত
নয়াদিল্লি, ৪ জুলাই, ২০১৯
অর্থনৈতিক সমীক্ষায় বলা হয়েছে পুনর্নবীকরণ শক্তির উৎস জাতীয় শক্তির উৎস। সামাজিক সাম্য অর্জন করতে এই সম্পদ জরুরি। বিদ্যুতের সুবিধা পাওয়া যতটা গুরুত্বপূর্ণ, ততটাই গুরুত্বপূর্ণ কম খরচে তা উৎপাদন করা ও পরিবেশ সুরক্ষা।
সমীক্ষায় বলা হয়েছে ভারত বিশ্বের অন্যতম বৃহৎ পুনর্নবীকরণ শক্তি প্রসারণ কর্মসূচি নিয়েছে। ভারতে বিদ্যুৎ ব্যবহারে পুনর্নবীকরণযোগ্য শক্তির চাহিদা বাড়ছে বলে জানিয়ে সমীক্ষায় বলা হয়েছে, ২০১৪-১৫-য় যার পরিমাণ ছিল ৬ শতাংশের কাছাকাছি, ২০১৮-১৯-এ পৌঁছে গেছে ১০ শতাংশে। বায়ুচালিত শক্তিক্ষেত্রে ভারত এখন বিশ্বের চতুর্থ, সৌরশক্তিতে পঞ্চম এবং সার্বিক পুনর্নবীকরণ শক্তি উৎপাদনে পঞ্চম।
পুনর্নবীকরণযোগ্য শক্তির উৎপাদন ক্ষমতা বাড়লেও জৈব জ্বালানি থেকে উৎপন্ন হওয়া বিদ্যুতের প্রয়োজনীয়তাও থেকে যাবে পাশাপাশি বলা হয়েছে অর্থনৈতিক সমীক্ষায়।
CG/AP/DM
(Visitor Counter : 762
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রিসভার নিয়োগ
নয়াদিল্লি, ২০ সেপ্টেম্বর, ২০১৯
কেন্দ্রীয় মন্ত্রিসভার নিয়োগ কমিটি কেন্দ্রীয় পরিবেশ, বন ও জলবায়ু মন্ত্রকের বিশেষ সচিব শ্রী অনীল কুমার জৈন’কে কয়লা মন্ত্রকের সচিব হিসাবে নিয়োগের অনুমোদন দিয়েছে। শ্রী জৈন কয়লা মন্ত্রকের বিদায়ী সচিব শ্রী সুমন্ত চৌধুরীর স্থলাভিষিক্ত হচ্ছেন। উল্লেখ করা যেতে পারে, শ্রী জৈন মধ্যপ্রদেশ থেকে ১৯৮৬ ব্যাচের আইএএস আধিকারিক।
CG/BD/SB
(Visitor Counter : 57
কৃষিমন্ত্রক
গত বছরের তুলনায় এবার ১৩.৯২ শতাংশ বেশি জমিতে খরিফ শস্যের বীজ রোপন করা হয়েছে
নয়াদিল্লি, ৩১ জুলাই, ২০২০
কোভিড-১৯ মহামারীর সময় কৃষকদের কৃষিকাজে সুবিধার জন্য কেন্দ্রের কৃষি ও কৃষককল্যাণ দপ্তর বিভিন্ন পদক্ষেপ গ্রহণ করেছে। এর ফলে, দেশে খরিফ শস্যের বীজ বপন যথেষ্ট ভালোভাবে হচ্ছে। ৩১শে জুলাইয়ের হিসেবে ৮ কোটি ৮২ লক্ষ ১৮ হাজার হেক্টর জমিতে খরিফ শস্যের বীজ বপন করা হয়েছে। গত বছর এর পরিমাণ ছিল ৭ কোটি ৭৪ লক্ষ ৩৮ হাজার হেক্টর। অর্থাৎ, গত বছরের তুলনায় ১৩.৯২ শতাংশ বেশি জমিতে বীজ বপনের কাজ হয়েছে।
বর্তমান মরশুমে ২ কোটি ৬৬ লক্ষ ৬০ হাজার হেক্টর জমিতে ধান, ১ কোটি ১১ লক্ষ ৯১ হাজার হেক্টর জমিতে ডাল, ১ কোটি ৪৮ লক্ষ ৩৪ হাজার হেক্টর জমিতে দানাশস্য, ১ কোটি ৭৫ লক্ষ ৩৪ হাজার হেক্টর জমিতে তৈলবীজ, ৬১ লক্ষ ৭৮ হাজার জমিতে আখ, ৬ লক্ষ ৯৫ হাজার হেক্টর জমিতে পাট ও মেস্তা এবং ১ কোটি ২১ লক্ষ ২৫ হাজার হেক্টর জমিতে তুলোর বীজ রোপন করা হয়েছে।
৩০ তারিখের হিসেব অনুযায়ী, সারা দেশে ৪৪৭.১ মিলিমিটার বৃষ্টিপাত হয়েছে যা স্বাভাবিকের থেকে ১ শতাংশ বেশি। জাতীয় জল কমিশন জানিয়েছে, দেশের ১২৩টি জলাধারে যে পরিমাণ জল সঞ্চিত আছে, গত বছর এই সময়ের থেকে তা ১৪১ শতাংশ বেশি।
(CG/CB/DM
শ্রমওকর্মসংস্থানমন্ত্রক
রাষ্ট্রায়ত্ত্ব সংস্হায় ১১৩০৮৪০ জন স্হায়ী কর্মী রয়েছেন
নয়াদিল্লি, ২৫ জুলাই, ২০১৮
সংসদে ২০১৮-র ১৩ মার্চ পেশ হওয়া রাষ্ট্রায়ত্ত্ব সংস্হা বিষয়ক সমীক্ষার রিপোর্ট অনুসারে ৩১ মার্চ ২০১৭ তারিখ পর্যন্ত দেশের কেন্দ্রীয় রাষ্ট্রায়ত্ত্ব সংস্হাগুলিতে ১১৩০৮৪০ জন স্হায়ী কর্মী কর্মরত আছেন। এদের মধ্যে ২৬৫৪৮৬ জন আধিকারিক / ম্যানেজার পদে রয়েছেন। ৩১.০৩.২০১৭ তারিখের হিসাব অনুসারে কেন্দ্রীয় রাষ্ট্রায়ত্ত্ব সংস্হাগুলিতে মোট ৩৩৮৫২১ জন চুক্তিভিত্তিক কর্মী রয়েছেন। কেন্দ্রীয় শ্রম এবং কর্মসমংস্হান দপ্তরের প্রতিমন্ত্রী  শ্রী সন্তোষ কুমার গাঙ্গোয়ার আজ রাজ্যসভায় এক প্রশ্নের লিখিত জবাবে এই তথ্য জানিয়েছেন।
CG/PB/NS/…
(Visitor Counter : 28
ভারী শিল্প মন্ত্রক
ভারী শিল্প ও রাষ্ট্রায়ত্ত উদ্যোগ মন্ত্রকের মন্ত্রী হিসেবে দায়িত্ব নিলেন শ্রী প্রকাশ জাভড়েকর
নয়াদিল্লি, ১৩ নভেম্বর, ২০১৯
কেন্দ্রীয় তথ্য, সম্প্রচার, পরিবেশ বন ও জলবায়ু পরিবর্তন মন্ত্রী শ্রী প্রকাশ জাভড়েকর আজ ভারী শিল্প ও রাষ্ট্রায়ত্ত উদ্যোগ দপ্তরে অতিরিক্ত দায়িত্বভার গ্রহণ করেছেন।
কেন্দ্রীয় মন্ত্রীকে নতুন দপ্তরে স্বাগত জানান ভারী শিল্প মন্ত্রকের সচিব শ্রী আশা রাম সিহাগ এবং রাষ্ট্রায়ত্ত উদ্যোগ মন্ত্রকের সচিব শ্রী শৈলেশ ও দুই দপ্তরের অন্যান্য আধিকারিকরা।
CG/SS/DM
(Visitor Counter : 67
নারীওশিশুবিকাশমন্ত্রক
জুভেনাইল হোমগুলিতে শিশুদের যৌন হেনস্থা
নয়াদিল্লি, ১২ ডিসেম্বর, ২০১৯
নাবালক ন্যায়-বিচার  আইন, ২০১৫ এবং নাবালক ন্যায়-বিচার  মডেল আইন, ২০১৬ অনুযায়ী, জুভেনাইল হোমগুলির নজরদারি ও পরিদর্শনের কথা উল্লেখ রয়েছে। নাবালক ন্যায়-বিচার আইন কার্যকর করার প্রাথমিক দায়িত্ব রাজ্য ও কেন্দ্রশাসিত অঞ্চলগুলির। চাইল্ড কেয়ার ইন্সটিটিউট বা জুভেনাইল হোমগুলিতে নিয়মিত নজরদারি চালানোর জন্য মন্ত্রকের পক্ষ থেকে রাজ্য ও কেন্দ্রশাসিত অঞ্চলগুলিকে সময় বিশেষে পরামর্শ দেওয়া হয়ে থাকে। জুভেনাইল হোমগুলিতে শিশুদের স্বাভাবিক জীবনযাপন ব্যহত ও অযাচিত যে কোনও ধরণের ঘটনার ক্ষেত্রে পদক্ষেপ গ্রহণের বিষয়ে রাজ্য ও কেন্দ্রশাসিত অঞ্চলগুলিকে মন্ত্রকের পক্ষ থেকে পরামর্শ জারি করা হয়েছে। এছাড়াও, সারা দেশে নাবালক ন্যায়-বিচার আইন কার্যকর করার ক্ষেত্রে নজরদারির জন্য শিশু অধিকার সুরক্ষা আইন, ২০০৫ – এর আওতায় বিধিবদ্ধ সংস্থা হিসাবে জাতীয় শিশু অধিকার সুরক্ষা কমিশন এবং রাজ্য শিশু অধিকার সুরক্ষা কমিশন গঠন করা হয়েছে। জাতীয় শিশু অধিকার সুরক্ষা কমিশনের তথ্যানুযায়ী, বিগত তিন বছরে সারা দেশে চাইল্ড কেয়ার ইন্সটিটিউটগুলিতে শিশুদের ওপর যৌন হেনস্থা বা নিপীড়নের মোট ৪৩টি অভিযোগ নথিভুক্ত হয়েছে।
রাজ্যসভায় আজ লিখিত জবাবে এই তথ্য দেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। তিনি আরও জানান, ২০১৬ – ১৭ থেকে ২০১৮ – ১৯ পর্যন্ত পশ্চিমবঙ্গে চাইল্ড কেয়ার ইন্সটিটিউট বা জুভেনাইল হোমগুলিতে শিশুদের ওপর যৌন হেনস্থা বা নিপীড়নের কোনও ঘটনা নথিভুক্ত হয়নি।
SSS/BD/SB
(Visitor Counter : 35
স্বাস্থ্যওপরিবারকল্যাণমন্ত্রক
কোভিড-১৯ : অসত্য বনাম প্রকৃত তথ্য
নতুন দিল্লি, ০২ জানুয়ারি, ২০২২
একটি স্বনামধন্য আন্তর্জাতিক সংবাদ সংস্থার সম্প্রতি প্রকাশিত সংবাদ নিবন্ধে দাবি করা হয়েছে যে, ভারত তার নির্ধারিত টিকা দানের লক্ষ্য পূরণ করতে পারেনি। এটি বিভ্রান্তমূলক। এখানে সম্পূর্ণ তথ্য উপস্থাপন করা হয়নি।
বিশ্বব্যাপী কোভিড-১৯ মহামারীর বিরুদ্ধে লড়াইয়ে ভারতের জাতীয় কোভিড-১৯ টিকাকরণ কর্মসূচিটি যথেষ্ট উন্নত। এমনকি উল্লেখযোগ্যভাবে কম জনসংখ্যা বিশিষ্ট পশ্চিমী দেশগুলির তুলনায় ভারতে টিকাদান সবচেয়ে সফল। বিশ্বের বৃহত্তম টিকাদান কর্মসূচির মধ্যে অন্যতম হলো এটি।
২০২১ সালের ১৬ই জানুয়ারি, জাতীয় কোভিড-১৯ টিকাদান অভিযান শুরু হওয়ার পর থেকে ভারত যোগ্য নাগরিকদের ৯০ শতাংশ প্রথম ডোজ এবং ৬৫ শতাংশের বেশি দ্বিতীয় ডোজ দিয়েছে। এই অভিযানে ভারত বিশ্বে বেশ কয়েকটি অভূতপূর্ব মাইলফলন অর্জন করেছে। এর মধ্যে অন্যতম হলো টিকাদান পর্ব শুরু হওয়ার ৯ মাসেরও কম সময়ের মধ্যে ১০০ কোটি ডোজ দেওয়ার লক্ষ্যপূরণ, একদিনে ২ কোটি ৫১ লক্ষেরও বেশি ডোজ প্রদান এবং বিভিন্ন অনুষ্ঠানের মাধ্যমে প্রতিদিন ১ কোটি ডোজ দেওয়া।
অন্যান্য উন্নত দেশগুলির তুলনায় দেশের সমস্ত রাজ্য ও কেন্দ্রশাসিত অঞ্চলগুলিতে ৯৩.৭ কোটি যোগ্য প্রাপ্ত বয়স্ক নাগরিকদের কোভিড টিকা দেওয়ার ক্ষেত্রে উল্লেখযোগ্য সাফল্য এসেছে।
উল্লেখ্য, আমেরিকায় মোট জনসংখ্যার মাত্র ৭৩.২ শতাংশ, ব্রিটেনে ৭৫.৯ শতাংশ, ফ্রান্সে ৭৮.৩ শতাংশ এবং স্পেনে ৮৪.৭ শতাংশ যোগ্য ব্যক্তিকে প্রথম ডোজ দেওয়া হয়েছে। সেখানে ভারতে ইতিমধ্যেই যোগ্য জনসংখ্যার ৯০ শতাংশ ব্যক্তিকেই কোভিড-১৯ –এর বিরুদ্ধে লড়াইয়ে টিকার প্রথম ডোজ দেওয়া হয়েছে।
একইভাবে, আমেরিকায় মোট জনসংখ্যার ৬১.৫ শতাংশ, ব্রিটেনে ৬৯.৫ শতাংশ, ফ্রান্সে ৭৩.২ শতাংশ এবং স্পেনে ৮১ শতাংশ যোগ্য ব্যক্তিকে দ্বিতীয় ডোজ দেওয়া হয়েছে। ভারতে যোগ্য জনসংখ্যার ৬৫ শতাংশেরও বেশি ব্যক্তিকে কোভিড-১৯ –এর বিরুদ্ধে লড়াইয়ে দ্বিতীয় ডোজ দেওয়া হয়েছে।
দেশে ১১টিরও বেশি রাজ্য এবং কেন্দ্রশাসিত অঞ্চলে ইতিমধ্যেই ১০০ শতাংশ প্রথম ডোজ দেওয়া হয়েছে। এমনকি, তিনটি রাজ্য এবং কেন্দ্রশাসিত অঞ্চলে ইতিমধ্যেই কোভিড-১৯ –এর বিরুদ্ধে লড়াইয়ে ১০০ শতাংশ প্রথম ও দ্বিতীয় ডোজ দেওয়া হয়েছে। খুব শীঘ্রই একাধিক রাজ্য প্রথম ও দ্বিতীয় ডোজ মিলিয়ে ১০০ শতাংশ সম্পূর্ণ টিকাদান পর্বের সাফল্য অর্জন করবে বলে আশা করা হচ্ছে।
২০২১ সালের তেসরা নভেম্বর দেশব্যাপী কোভিড-১৯ টিকাদান পর্বের অঙ্গ হিসেবে ‘হর ঘর দস্তক’ প্রচারাভিযান শুরু হয়েছে। ঘরে ঘরে পৌঁছানোর মাধ্যমে কোনো যোগ্য ব্যক্তি এবং কোনো সুবিধাভোগী যাতে টিকা গ্রহণ থেকে বাদ না পড়েন, তার জন্য এই সচেতনতামূলক টিকাদান অভিযান চালানো হচ্ছে। এই প্রচারাভিযানের ফলে টিকাদান অনেকাংশেই বৃদ্ধি পেয়েছে।
গত বছরের শেষে ডিসেম্বরে বিশ্বব্যাপী কোভিড-১৯ –এর ঊর্ধ্বমুখী গতির কথা মাথায় রেখে ওমিক্রন ভ্যারিয়েন্ট শনাক্তকরণের ওপর বিশেষ জোর দেওয়া হয়েছে। উল্লেখ্য, ন্যাশনাল টেকনিক্যাল অ্যাডভাইজরি গ্রুপ অন ইমিউনাইজেশন এবং স্ট্যান্ডিং টেকনিক্যাল সায়েন্টিফিক কমিটি চলতি বছরের তেসরা জানুয়ারি থেকে ১৫ - ১৮ বছর বয়সীদের টিকাদানের বিষয়ে সিদ্ধান্ত নিয়েছে।
কোভিড-১৯ –এর বিরুদ্ধে দেশের লড়াইকে আরও জোরদার করে তুলতে কেন্দ্রীয় ওষুধ মান নিয়ন্ত্রক সংস্থা এবং স্বাস্থ্য ও পরিবার কল্যাণ মন্ত্রক গত বছরের ডিসেম্বরে দুটি অতিরিক্ত টিকাকে অনুমোদন দিয়েছে। বায়োলজিক্যাল-ই –এর করবিভ্যাক্স টিকা এবং এসআইআই-এর কোভোভ্যাক্স টিকা দুটিকে জরুরি পরিস্থিতিতে সীমিত ব্যবহারের ওপর ছাড়পত্র দেওয়া হয়েছে। এই নিয়ে দেশে জরুরি পরিস্থিতিতে মোট ৮টি টিকার সীমিত ব্যবহারের ছাড়পত্র মিলেছে।
CG/SS/SKD/
(Visitor Counter : 330
কেন্দ্রীয়মন্ত্রিসভা
অনুসন্ধান চালানো ও শান্তিপূর্ণ উদ্দেশ্যে বহির্মহাবিশ্বের ব্যবহারের লক্ষ্যে ভারত ও বাহারিনের মধ্যে সমঝোতাপত্র স্বাক্ষরে মন্ত্রিসভার অনুমোদন
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকে অনুসন্ধান চালানো ও শান্তিপূর্ণ উদ্দেশ্য বহির্মহাবিশ্বের ব্যবহারের লক্ষ্যে ভারত ও বাহারিনের মধ্যে স্বাক্ষরিত সমঝোতাপত্র বা মউ-এ অনুমতি পাওয়া গেছে। উল্লেখ করা যেতে পারে, ২০১৯ – এর ১১ই মার্চ ব্যাঙ্গালুরুতে ভারতের পক্ষে এবং গত ২৮শে মার্চ বাহারিনের মানামা-তে সেদেশের পক্ষে সমঝোতাপত্রে স্বাক্ষর করা হয়।
এই চুক্তি স্বাক্ষরের ফলে ভূ-পৃষ্ঠে দূর নিয়ন্ত্রিত ব্যবস্থা, উপগ্রহ-ভিত্তিক যোগাযোগ, উপগ্রহ নির্ভর দিক-নির্দেশ, মহকাশ বিজ্ঞান এবং বহির্মহাবিশ্বে অনুসন্ধানের ক্ষেত্রে আরও গতি আসবে। এছাড়াও, মহাকাশ বিজ্ঞান, প্রযুক্তি ও তার প্রয়োগ সহ দূর নিয়ন্ত্রিত ব্যবস্থা, উপগ্রহ-ভিত্তিক যোগাযোগ, দিক-নির্দেশের মতো বিভিন্ন ক্ষেত্রে সহযোগিতার সম্ভাব্য দিগন্ত খুলে দেবে। স্বাক্ষরিত সমঝোতাপত্রে ইসরো এবং বাহারিনের জাতীয় মহাকাশ বিজ্ঞান সংস্থার আধিকারিকদের নিয়ে একটি যৌথ কর্মীগোষ্ঠী গঠনেরও প্রস্তাব রয়েছে। এই গোষ্ঠী কর্মপরিকল্পনা প্রণয়নের পাশাপাশি, নির্দিষ্ট সময়সীমার মধ্যে পরিকল্পনা রূপায়ণের কাজ করবে। পরিকল্পনা রূপায়ণ খাতে ব্যয় ভার যৌথভাবে বহন করা হবে। মহাকাশ প্রযুক্তির প্রয়োগের ক্ষেত্রে যৌথ কর্মপরিকল্পনা প্রণয়নে স্বাক্ষরিত এই সমঝোতাপত্রটি দু’দেশের মধ্যে সহযোগিতা গড়ে তুলবে এবং এরফলে সমগ্র মানবজাতি উপকৃত হবে।
CG/BD/SB
(Visitor Counter : 65
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী সকাশে সংযুক্ত আরব আমীর শাহীর বিদেশ তথা আন্তর্জাতিক সহযোগিতা দপ্তরের মন্ত্রী
নয়াদিল্লি, ২৫ জুন, ২০১৮
সংযুক্ত আরব আমীর শাহীর বিদেশ তথা আন্তর্জাতিক সহযোগিতা বিষয়ক মন্ত্রী শেখ আবদুল্লাহ বিন জায়েদ আল নাহিয়ান সোমবার এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। আবুধাবির যুবরাজের শুভেচ্ছা ও অভিনন্দনবার্তা তিনি পৌঁছে দেন ভারতের প্রধানমন্ত্রীর কাছে। প্রত্যুত্তরে শ্রী মোদীও যুবরাজের জন্য তাঁর আন্তরিক শুভেচ্ছার কথা জানিয়ে দেন।
বাণিজ্য, বিনিয়োগ, প্রতিরক্ষা এবং দু’দেশের জনসাধারণের মধ্যে সম্পর্ক সহ দ্বিপাক্ষিক বিভিন্ন বিষয়ে কথা হয় শ্রী মোদী এবং শেখ আবদুল্লাহ বিন জায়েদ আল নাহিয়ানের মধ্যে। সংযুক্ত আরব আমীর শাহীর বিদেশ মন্ত্রী শ্রী মোদীকে জানান, ভারতের জ্বালানি, আবাসন, খাদ্য প্রক্রিয়াকরণ ও পরিকাঠামো ক্ষেত্রে বিনিয়োগের জন্য তাঁর দেশ আরও বেশি মাত্রায় আগ্রহী ও উৎসাহী হয়ে উঠেছে।
৪৪ বিলিয়ন মার্কিন ডলার বিনিয়োগে ভারতে ৬০ এমএমটিপিএ গ্রিনফিল্ড শোধনাগার ও পেট্রো রসায়ন প্রকল্প গড়ে তোলার যে সিদ্ধান্ত নিয়েছে অ্যাডনক, তাকে স্বাগত জানিয়ে এই উদ্যোগকে সাধুবাদ জানান শ্রী নরেন্দ্র মোদী। এ বিষয়ে স্বাক্ষরিত মউটির কথাও উল্লেখ করেন তিনি।
সংযুক্ত আরব আমীর শাহীর অর্থনীতি তথা কল্যাণ প্রচেষ্টায় সেখানে বসবাসকারী ভারতীয় সম্প্রদায়ের বিশেষ অবদানের কথা সাক্ষাৎকারকালে উল্লেখ করেন শেখ আবদুল্লাহ বিন জায়েদ আল নাহিয়ান।
SSS/SKD/SB……
(Visitor Counter : 73
বিদেশমন্ত্রক
কলকাতার আঞ্চলিক পাসপোর্ট অফিসের উদ্যোগে আজাদি কা অমৃত মহোৎসব উপলক্ষ্যে আইসিসিআর-এ একটি প্রদর্শনী ও সাংস্কৃতিক অনুষ্ঠান
কলকাতা, ২৭ ফেব্রুয়ারি, ২০২২
স্বাধীনতার ৭৫তম বর্ষ উপলক্ষ্যে দেশজুড়ে আজাদি কা অমৃত মহোৎসব উদযাপিত হচ্ছে। এর অঙ্গ হিসেবে কলকাতার ইন্ডিয়ান কাউন্সিল ফর কালচারাল রিলেসন্স, প্রটেক্টর অফ ইমিগ্রেন্টসের সহযোগিতায় বিদেশ মন্ত্রকের অধীনস্ত আঞ্চলিক পাসপোর্ট অফিস ও ব্রাঞ্চ সেক্রেটারিয়েটস শনিবার, ২৬শে ফেব্রুয়ারি একটি বিশেষ প্রদর্শনী ও সাংস্কৃতিক অনুষ্ঠানের আয়োজন করে।
পশ্চিমবঙ্গের রাজ্যপাল শ্রী জগদীপ ধনকর এবং তাঁর স্ত্রী সুদেশ ধনকর আইসিসিআর-এর সত্যজিৎ রায় প্রেক্ষাগৃহে এই উপলক্ষ্যে একটি বিশেষ প্রদর্শনীর উদ্বোধন করেন। উদ্বোধনের পর শ্রী ধনকর অমৃত মহোৎসব উদযাপনের মূল উদ্দেশ্যের কথা তুলে ধরেন। তিনি বলেন, আমাদের স্বাধীনতা আন্দোলনে যেসব নায়কদের বিষয়ে আমরা কিছুই জানিনা তাঁদের অবদানকে মানুষের কাছে পৌঁছে দেওয়ার জন্য এই উৎসবের আয়োজন করা হয়েছে। রাজ্যপাল বলেন, আমাদের দেশে ডিজিটাল প্ল্যাটফর্ম আরও উন্নত হওয়ায় দূর্নীতি হ্রাস পেয়েছে।
অনুষ্ঠানে আঞ্চলিক পাসপোর্ট অফিসার শ্রী উত্তম কুমার বিশ্বাস, আইসিসিআর-এর আঞ্চলিক অধিকর্তা আর. পার্থিবন, প্রোটেক্টর অফ ইমিগ্রেন্টসের কল্যাণ কুমার হালদার সহ বিশিষ্টজনেরা উপস্থিত ছিলেন। ফিল্ম ডিভিশনের একটি তথ্যচিত্র ও প্রদর্শিত হয়। এছাড়াও শ্রী অগ্নিভ বন্দোপাধ্যায় রবীন্দ্রসঙ্গীত পরিবেশন করেন। অনুষ্ঠানে ছৌ নাচ প্রদর্শিত হয়েছে।
CG/CB/NS
(Visitor Counter : 10
অর্থমন্ত্রক
ব্যাঙ্ক পরিষেবা বাবদ মাশুল
নয়াদিল্লি, ০৯ জুলাই, ২০১৯
ভারতীয় রিজার্ভ ব্যাঙ্কের বর্তমান নীতি-নির্দেশিকা অনুযায়ী, অ্যাকাউন্টে ন্যূনতম ব্যালেন্স না থাকলেও সেভিংস ব্যাঙ্ক ডিপজিট অ্যাকাউন্টগুলিতে নিম্নলিখিত মৌলিক সুযোগ-সুবিধা বিনামূল্যে পাওয়া যায় : -
১) ব্যাঙ্ক শাখা সহ এটিএম বা ক্যাশ ডিপোজিট মেশিনগুলিতে টাকা জমা।
২) বৈদ্যুতিন পদ্ধতিতে টাকা জমার রশিদ বা কেন্দ্র ও রাজ্য সরকারগুলির এজেন্সি মারফৎ প্রদেয় চেক – এর বিনিময়ে টাকা জমা বা তোলা।
৩) একটি মাসে টাকা জমা করার সংখ্যা বা তার পরিমাণে কোনও সীমা নেই।
৪) এটিএম সহ একটি মাসে অ্যাকাউন্ট থেকে চার বার অর্থ তোলা।
৫) এটিএম কার্ড বা এটিএম তথা ডেবিট কার্ড।
লোকসভায় সোমবার এক প্রশ্নের লিখিত জবাবে এই তথ্য দেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, ২০১৯ – এর মার্চ অন্তক ৫৭ কোটি ৩০ লক্ষ সেভিংস ব্যাঙ্ক ডিপোজিট অ্যাকাউন্টের ক্ষেত্রে উপরোক্ত ঐ ৫টি সুবিধা নিঃশুল্ক প্রদান করা হয়েছে। এই ব্যাঙ্ক অ্যাকাউন্টগুলির মধ্যে ৩৫ কোটি ২৭ লক্ষ ব্যাঙ্ক অ্যাকাউন্ট প্রধানমন্ত্রী জন ধন যোজনার অন্তর্ভুক্ত।
তিনি আরও জানান, উপরোক্ত ৫টি নিঃশুল্ক পরিষেবা ছাড়াও ব্যাঙ্কগুলি অতিরিক্ত মূল্য সংযুক্ত পরিষেবা প্রদান করতে পারে। এর মধ্যে অন্যতম চেক বুক প্রদান। রিজার্ভ ব্যাঙ্কের মাস্টার সার্কুলার অনুযায়ী, ব্যাঙ্কগুলি বিভিন্ন পরিষেবার ক্ষেত্রে নির্দিষ্ট পরিষেবা মাশুল ধার্য করতে পারে। ব্যাঙ্কগুলি পরিচালন পর্ষদের সিদ্ধান্ত অনুযায়ী এই মাশুল ধার্য করা হয়। তবে, রিজার্ভ ব্যাঙ্কের পক্ষ থেকে যুক্তিসঙ্গত উপায়ে মাশুল ধার্য করার বিষয়ে পরামর্শ দেওয়া হয়ে থাকে।
মন্ত্রী আরও জানান, রিজার্ভ ব্যাঙ্ক গত ১১ই জুন জারি করা এক সার্কুলারে বলেছে, ন্যাশনাল ইলেকট্রনিক ফান্ডস্ ট্রান্সফার  এবং রিয়েল টাইম গ্রস সেটেলমেন্ট  ব্যাবস্থার ক্ষেত্রে পয়লা জুলাই থেকে যাবতীয় মাশুল প্রত্যাহার করা হচ্ছে। রিজার্ভ ব্যাঙ্কের এই সিদ্ধান্তের ফলে ব্যাঙ্কগুলি এনইএফটি ব্যবস্থায় লেনদেন করার জন্য যে মাশুল ধার্য করতো, তা হ্রাস পাওয়ার ফলে গ্রাহকরা উপকৃত হবেন এবং ডিজিটাল পদ্ধতি ব্যবহার করে আর্থিক লেনদেন বৃদ্ধি পাবে।
CG/BD/SB
(Visitor Counter : 92
বিজ্ঞানওপ্রযুক্তিমন্ত্রক
শরীরে কোভিড-১৯এর মোট অ্যান্টিবডির পরিমাণ সঠিকভাবে দ্রুততার সঙ্গে জানার জন্য ডিএসটির সহায়তাপ্রাপ্ত স্টার্ট আপ সংস্থার ইলেক্ট্রোকেমিক্যাল অ্যালাইজা টেস্ট উদ্ভাবন
নয়াদিল্লী, ২২ মে, ২০২১
ব্যাঙ্গালোর ভিত্তিক একটি স্টার্ট আপ বা নতুন উদ্যোগ সংস্থা ইলেক্ট্রোকেমিক্যাল অ্যালাইজা টেস্ট করার নতুন পন্থা উদ্ভাবন করেছে যার সাহায্যে নমুনা থেকে কোভিড-১৯এর মোট অ্যান্টিবডির পরিমাণ সম্পর্কে ধারণা পাওয়া যাবে।
পথশোধ হেল্থ কেয়ার, ব্যাঙ্গালোরের ইন্ডিয়ান ইন্সটিটিউট অফ সায়েন্সেসের সোস্যাইটি ফর ইনোভেশন অ্যান্ড ডেভেলপমেন্টের সাহায্যে গড়ে উঠেছে। এই সংস্থাটি কোভিড-১৯এর IgM ও IgG অ্যান্টিবডি শনাক্ত করার জন্য ইলেক্ট্রোকেমিক্যাল অ্যালাইজা টেস্টের নতুন পন্থা উদ্ভাবন করেছে। নমুনাতে কতটা অ্যান্টিবডি রয়েছে সেটি এই পরীক্ষার মাধ্যমে জানা সম্ভব। ভারতীয় চিকিৎসা গবেষণা পরিষদের নির্ধারিত শর্তাবলী পূরণের পর সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন থেকে এই টেস্টের সরঞ্জাম বিক্রি করার অনুমতি পাওয়া গেছে।
কোভিড-১৯এর বিরুদ্ধে লড়াইয়ে সাহায্য করার জন্য কেন্দ্রীয় বিজ্ঞান ও প্রযুক্তি দপ্তর কবচ নামে একটি বিশেষ প্রকল্প চালু করেছে। এই প্রকল্পের মাধ্যমে কোভিডের বিরুদ্ধে লড়াইয়ে নতুন নতুন প্রযুক্তি ও উপাদান উদ্ভাবনে সাহায্য করা হয়। আইআইটি বম্বের ‘সাইন’ এবং হায়দ্রাবাদের আইকেপি নলেজ পার্ক যৌথভাবে এই প্রযুক্তি উদ্ভাবনে সাহায্য করেছে।
সার্স-কোভ-২এর মধ্যে থাকা গ্লাইকো প্রোটিন এস১ চিহ্নিত করতে IgM ও IgG অ্যান্টিবডির পরিমাণ নির্ধারণের ভূমিকা গুরুত্বপূর্ণ। অ্যান্টিবডি পরীক্ষায় এস১ প্রোটিন শনাক্ত করতে পারলে রোগ সংক্রমণের প্রতিরোধী ক্ষমতা সম্পর্কে একটা ধারণা পাওয়া যায়। অ্যালাইজা পদ্ধতিতে যেভাবে অ্যান্টিবডি নির্ধারণ করা হয়, পথশোধ প্রযুক্তির মাধ্যমে একইভাবে অ্যান্টিবডি খুঁজে পাওয়া যায়। ভারতে ও মার্কিন যুক্তরাষ্ট্রে এই প্রযুক্তির সত্ত্বাধিকারের আবেদন করা হয়েছে।
এর জন্য যে সরঞ্জাম লাগে তার একটিতে রক্তের নমুনা থেকে কি কি তথ্য পাওয়া গেল সে বিষয়ে জানা যায়। অন্য অংশে একটি নমুনা পরীক্ষার স্ট্রিপ থাকে, যে স্ট্রিপে আঙুল থেকে পরীক্ষার জন্য রক্ত নেওয়া হয়। ৫ মিনিটের মধ্যে যে ফল পাওয়া যায় সেটি সংশ্লিষ্ট ব্যক্তির মোবাইল ফোনে জানিয়ে দেওয়া হয়। এই ফল স্বয়ংক্রিয়ভাবে দেখা যায়। এখানে ১ লক্ষ নমুনা পরীক্ষার ফল সঞ্চিত রাখার ব্যবস্থা রয়েছে।
এভাবে নমুনা পরীক্ষা শুধুমাত্র অ্যান্টিবডির পরিমাণ জানতেই সাহায্য করেনা, আগে কোনো সংক্রমণ হয়ে থাকলে সে বিষয়েও ধারণা পাওয়া যায়। এরফলে কাউকে টিকা দেওয়া হলে তার শরীরে কতটা রোগ প্রতিরোধ ক্ষমতা গড়ে উঠেছে সে বিষয়েও এই যন্ত্রের সাহায্যে ধারণা পাওয়া সম্ভব।
CG/CB/NS
(Visitor Counter : 1357
কেন্দ্রীয়মন্ত্রিসভা
“শিক্ষক ক্যাডার সংরক্ষণে অধ্যাদেশ ২০১৯”-এ কেন্দ্রীয় মন্ত্রিসভার অনুমোদন
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বিশ্ববিদ্যালয়/ মহাবিদ্যালয়গুলিতেদপ্তর/বিষয়ভিত্তিক শিক্ষক নিয়োগে“কেন্দ্রীয় শিক্ষা প্রতিষ্ঠান  অধ্যাদেশ ২০১৯” ঘোষনার প্রস্তাব কেন্দ্রীয় মন্ত্রিসভার অনুমোদিত হয়েছে।
এই সিদ্ধান্তে উচ্চশিক্ষা প্রতিষ্ঠানে শিক্ষার মানোন্নয়নের ফলে উপযুক্ত মেধাবী প্রার্থীরা আগ্রহী হবেন বলে মনে করা হচ্ছে।
এরফলে সংবিধানে ১৪, ১৬ ও ২১ নম্বর ধারায় যে বিষয়ের উল্লেখ রয়েছে তা মেনে সরাসরি শিক্ষক ক্যাডার নিয়োগে ৫ হাজার শূন্যপদ পূরণ সম্ভব হবে। তপশিলী জাতি, উপজাতি এবং সামাজিক ও শিক্ষাগতভাবে পিছিয়ে পড়া শ্রেণীর জন্য নির্ধারিত সংরক্ষণ পূর্ণ করা সম্ভব হবে।
CG/SS/NS
(Visitor Counter : 63
সারওরসায়নমন্ত্রক
সমস্ত রাজ্য/কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিতে লিপোসোমাল অ্যাম্ফোটেরিসিন বি ইঞ্জেকশনের অতিরিক্ত ৬১ হাজার ১২০টি ভায়াল বন্টন করা হয়েছে : শ্রী ডি ভি সদানন্দ গৌড়া
নয়াদিল্লি, ২৩ জুন, ২০২১
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ জানিয়েছেন, সমস্ত রাজ্য ও কেন্দ্রশাসিত অঞ্চলের পাশাপাশি, কেন্দ্রীয় প্রতিষ্ঠানগুলিকে মুকোরমাইকোসিস রোগের চিকিৎসার জন্য লিপোসোমাল অ্যাম্ফোটেরিসিন বি ইঞ্জেকশনের অতিরিক্ত ৬১ হাজার ১২০টি ভায়াল বন্টন করা হয়েছে।
শ্রী গৌড়া আরও জানান, এখনও পর্যন্ত সারা দেশে প্রায় ৭ লক্ষ ৯০ হাজার এ ধরনের ইঞ্জেকশনের ভায়াল সরবরাহ করা হয়েছে, যাতে মুকোরমাইকোসিসে আক্রান্ত রোগীদের জন্য পর্যাপ্ত পরিমাণে ইঞ্জেকশনের যোগান দেওয়া যায়।
CG/BD/SB
(Visitor Counter : 130
রেলমন্ত্রক
ভারতীয় রেল ৯৬০টিরও বেশি স্টেশনকে সৌরববিদ্যুতায়িত্ব করল
নয়া দিল্লী, ৩১ অগস্ট, ২০২০
প্রয়োজনীয় বিদ্যুতের চাহিদার ১০০ শতাংশই নিজেই মেটানোর লক্ষ্যে এবং জাতীয় সৌরবিদ্যুতের উদ্দেশ্য পূরণ করতে ভারতীয় রেল এ পর্যন্ত ৯৬০টি স্টেশনকে সৌর বিদ্যুতায়িত করেছে। ৫৫০টি স্টেশনের জন্য ১৯৮ মেগাওয়াট ক্ষমতাসম্পন্ন ছাদে বসানোর সৌরবিদ্যুৎ উৎপাদনের যন্ত্র বসানোর কাজ চলছে।
এটা মনে রাখতে হবে ভারতীয় রেল সম্প্রতি শীর্ষস্থানীয় সৌরবিদ্যুৎ উৎপাদক সংস্থার সঙ্গে বৈঠক করে। তারা ২০৩০এর আগে কার্বন উৎসর্জন মুক্ত হওয়ার জন্য ভারতীয় রেলকে কীভাবে সাহায্য করতে পারে তার জন্য প্রস্তাব দেয়। ২০৩০এর আগে ভারতীয় রেলের মোট ৩৩ বিলিয়ন ইউনিট বিদ্যুতের প্রয়োজনের পুরোটাই উৎপাদন করতে চায়।বর্তমানে বার্ষিক চাহিদা ২০ বিলিয়ন ইউনিট।
২০৩০এর মধ্যে ফাঁকা পড়ে থাকা জমিতে ভারতীয় রেল ২০ গিগাওয়াট ক্ষমতাসম্পন্ন সৌরপ্রকল্প বসানোর বড় পরিকল্পনা করেছে। ইতিমধ্যে বারাণসী, নয়া দিল্লী, পুরনো দিল্লী, জয়পুর, সেকেন্দ্রাবাদ, কলকাতা, গুয়াহাটি, হায়দ্রাবাদ, হাওড়া ইত্যাদি স্টেশনকে সৌরবিদ্যুতায়িত করা হয়েছে।
বর্তমানে ভারতীয় রেলের ৫১ হাজার হেক্টর ফাঁকা জমি আছে।বেদখল না হওয়া জমিতে সৌরবিদ্যুৎ সংস্থাকে কাজ করতে ভারতীয় রেল সবরকম সাহায্য করবে। এটাও মনে রাখা প্রয়োজন ২০২৩এর মধ্যে ১০০ শতাংশ বিদ্যুৎ সংযোগ স্থাপন করতে ভারতীয় রেল প্রস্তুত।
এটাও মনে রাখতে হবে ভারতীয় রেল সৌরবিদ্যুৎ ব্যবহার করবে ট্র্যাকশন বিদ্যুতের জন্য যাতে সবুজ পরিবহণ করা যায়।মাননীয় প্রধানমন্ত্রীর সাম্প্রতিক নির্দেশাবলি মেনেই এই কর্মকাণ্ড।
সৌরবিদ্যুৎ ব্যবহারে শূন্য কার্বন উৎসর্জন রেলপথ হতে পারবে ভারতীয় রেল। রেলওয়ে এনার্জি ম্যানেজমেন্ট কোম্পানি লিমিটেড ৩ গিগাওয়াট প্রকল্পের জন্য টেন্ডার ডেকেছে। এতে ভারতীয় রেল কম মাশুলে বিদ্যুৎ পাওয়া ছাড়াও রেললাইনের ধারে ফাঁকা জমিতে পাঁচিল দিয়ে সুরক্ষিত রাখতে পারবে।
CB/AP
(Visitor Counter : 116
প্রধানমন্ত্রীরদপ্তর
ভাই তারু সিংজীর জন্ম জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ০৯ অক্টোবর, ২০২১
প্রধানমন্ত্রী শ্রী নরেন্দ্র মোদী ভাই তারু সিংজীর জন্ম জয়ন্তীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেছেন, “ভাই তারু সিংজীর জন্ম জয়ন্তীতে শ্রদ্ধার্ঘ্য। আগামী প্রজন্ম তাঁর সাহসিকতা কখনই ভুলবে না। সত্য ও ন্যায়ের প্রতি তাঁর অটল অঙ্গীকার গভীরভাবে অনুপ্রেরণা যোগায়”।
CG/SS/SB
(
তথ্যওসম্প্রচারমন্ত্রক
ব্যারাকপুরের গান্ধী স্মারক সংগ্রহশালায় আজাদি কি অমৃত মহোৎসব শীর্ষক চিত্র প্রদর্শনী
কলকাতা, ২০শে মার্চ , ২০২১
ভারতের স্বাধীনতার ৭৫তম বর্ষপূর্তি উপলক্ষে ২২শে মার্চ থেকে পাঁচ দিনব্যাপী ব্যারাকপুরে গান্ধী স্মারক সংগ্রহশালায় আজাদি কি অমৃত মহোৎসব শীর্ষক একটি চিত্র প্রদর্শনীর আয়োজন করা হয়েছে। তথ্য ও সম্প্রচার মন্ত্রকের কলকাতার রিজিওনাল আউটরিচ ব্যুরো এই প্রদর্শনীর আয়োজন করেছে। পিআইবি কলকাতার অতিরিক্ত মহানির্দেশক শ্রীমতি জেন নামচু, এবং রিজিওনাল আউটরিচ ব্যুরোর নির্দেশক শ্রী একেএ লাকরার উপস্থিতিতে গান্ধী স্মারক সংগ্রহশালার চেয়ারম্যান শ্রী নারায়ণ বসু, এটি উদ্বোধন করবেন। দেশজুড়ে স্বাধীনতার ৭৫তম বর্ষপূর্তি উপলক্ষে বিভিন্ন কর্মসূচি গ্রহণ করা হয়েছে। ১২ই মার্চ ডান্ডি অভিযান বার্ষিকী উপলক্ষে দেশজুড়ে বিভিন্ন কর্মসূচি শুরু করার উদ্যোগ নেওয়া হয়েছে। এই প্রদর্শনী তারই অঙ্গ। এখানে মহাত্মা গান্ধী নেতাজী সুভাষ চন্দ্র বসু সর্দার বল্লভ ভাই প্যাটেল ইত্যাদি বিরল ব্যক্তিত্বের নেতৃত্বে স্বাধীনতা আন্দোলনের যেসব কর্মসূচি গ্রহণ করা হয়েছিল, তার কিছু ছবি স্থান পেয়েছে।